CELEX: 62021TN0018
Language: da
Date: 2021-01-16 00:00:00
Title: Sag T-18/21: Sag anlagt den 16. januar 2021 — Be Smart Srl mod Kommissionen

8.3.2021   
            
            
               DA
            
            
               Den Europæiske Unions Tidende
            
            
               C 79/35
            
         
      Sag anlagt den 16. januar 2021 — Be Smart Srl mod Kommissionen
      (Sag T-18/21)
      (2021/C 79/44)
      Processprog: italiensk
      
         Parter
      
      
         Sagsøger: Be Smart Srl (Rom, Italien) (ved advokaterne F. Satta, G. Roberti, A. Romano og I. Perego)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Kommissionen har tilsidesat sine forpligtelser i henhold til artikel 107 TEUF og 108 TEUF, artikel 41 i Den Europæiske Unions charter om grundlæggende rettigheder og artikel 12, stk. 1, og artikel 15, stk. 1, i forordning (EU) 2015/1589, idet den ikke har vedtaget nogen afgørelse som omhandlet i artikel 4 i forordning (EU) 2015/1589, især om at indlede proceduren som omhandlet i artikel 108, stk. 2, TEUF i forbindelse med den af sagsøgeren indgivne klage den 15. oktober 2014 (SA.39639).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er anlagt i henhold til artikel 265 TEUF med påstand om, at det fastslås, at Kommissionen retsstridigt har undladt at tage stilling til den af Be Smart S.r.l. indgivne klage den 15. oktober 2014, registreret under sagsnummer SA.39639, om to ulovlige statsstøtteforanstaltninger til fordel for Consorzio Interuniversitario Cineca.
      Til støtte for søgsmålet har sagsøgeren gjort gældende, at Kommissionen ikke har overholdt den forpligtelse til at handle, der følger af bestemmelserne om ulovlig statsstøtte, idet den forblev passiv efter at have modtaget opfordringen til at handle, og idet den ikke tog stilling til klagen indgivet den 15. oktober 2014. Kommissionen har ligeledes tilsidesat det grundlæggende princip om god forvaltningsskik, der er fastsat i artikel 41 i Den Europæiske Unions charter om grundlæggende rettigheder.